הוספת סעיף 70ב2 1.בפקודת התעבורה דיני מדינת ישראל, נוסח חדש 7, עמ' 173., אחרי סעיף 70ב2 יבוא: "איסור הדבקת מדבקה על רכב החונה בחניון70ב3.(א)מפעיל חניון, בין שהחניון בבעלותו ובין שבבעלות אחר, או מי מטעמו (בסעיף זה – מפעיל חניון), לא ידביק מדבקה על רכב החונה בחניון בניגוד להסדרי חניה שנקבעו לפי הפקודה או להוראות החניה בחניון. (ב)מפעיל חניון שהדביק מדבקה בניגוד להוראות סעיף קטן (א), דינו – קנס 500 שקלים חדשים."
מצוקת החנייה בחניונים של מוסדות ציבור ומתחמים נוספים, כגון: בתי חולים, משרדי ממשלה, אוניברסיטאות וקניונים, מביאה נהגים רבים לחנות במקומות שאינם מיועדים לחנייה.
אחת הדרכים, באמצעותן מבקשים חלק מאותם מוסדות להתמודד עם התופעה, הינה באמצעות הדבקת מדבקות גדולות על חלונות הרכבים. לא אחת מדובר במדבקות שקשה מאוד להסיר שעלולות אף לגרום נזק לרכב.
אכיפת הסדרי החניה באותם חניונים היא חשובה, אך היא איננה מצדיקה השחתת רכבים. אכיפת החוק צריכה להיעשות באופן מסודר וראוי, בכלים המיועדים לכך ולא באמצעות השחתת רכביהם של נהגים סוררים.
מוצע לאסור על מפעיל חניון, או מי מטעמו, להדביק מדבקות על רכבים החונים בשטח החניון בניגוד להוראות החניה באותו חניון או בניגוד לחוק. כמו כן, מוצע לקבוע כי על מי שיעבור על הוראות הסעיף וידביק מדבקה כאמור, יוטל קנס בגובה 500 שקלים חדשים.